
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1310 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή απασχόληση υπαλλήλου κλάδου ΔΕ Τε¬ 
χνικού ειδικότητας οδηγού του Πανεπιστημίου 

Μακεδονίας, για το Β' εξάμηνο 2006. 1 

Καθορισμός του Περιεχομένου Σπουδών Τμημάτων 

του Τ.Ε.Ι. Θεσσαλονίκης. 2 

Τροποποιήσεις των Οργανισμών Νοσοκομείων της 

Υγειονομικής Περιφέρειας Κρήτης. 3 

Τροποποίηση του Οργανισμού του Γενικού Νοσοκο¬ 
μείου Αθηνών ΛΑΪΚΟ. 4 


ΑΠΟΦΑΣΕΙ Σ 

Αριθμ. 70638/Β2 (1) 


Υπερωριακή απασχόληση υπαλλήλου κλάδου ΔΕ Τεχνι¬ 
κού ειδικότητας οδηγού του Πανεπιστημίου Μακε¬ 
δονίας, για το Β' εξάμηνο 2006. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ.Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ.... και άλλες 
συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο 
του Γενικού Λογιστηρίου του Κράτους «Περί παρο¬ 
χής οδηγιών για την εφαρμογή των διατάξεων του 
ν. 3205/2003». 

3. Το υπ’ αριθμ. 7301/10.7.2006 έγγραφο του Παν/μιου 
Μακεδονίας από το οποίο προκύπτει ότι η υπερωριακή 
απασχόληση είναι απαραίτητη για την αντιμετώπιση επει- 
γουσών υπηρεσιακών αναγκών του Ιδρύματος αυτού. 

4. Το γεγονός ότι για το οικονομικό έτος 2006 υπάρχει 
εγγεγραμμένη πίστωση στον Προϋπολογισμό του Παν/ 
μίου Μακεδονίας συνολικού ύψους 90.000,00 ΕΥΡΩ (ΚΑΕ 
0261 ) για κάλυψη δαπανών υπερωριακής απασχόλησης. 

5. Την υπ’ αριθμ. 3786/ΣΤ5 (ΦΕΚ 608/Β/26.4.2004) από¬ 
φαση του Πρωθυπουργού και της Υπουργού Εθνικής 
Παιδείας και θρησκευμάτων «Καθορισμός Αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων», αποφασίζουμε: 

Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 


13 Σεπτεμβρίου 2006 
22η ώρα, σε έναν (1) υπάλληλο κλάδου ΔΕ/Τεχνικού 
ειδικότητας οδηγού του Παν/μίου Μακεδονίας για το 
β' εξάμηνο του 2006. 

Η δαπάνη που θα προκύψει από την εφαρμογή της πα¬ 
ρούσας απόφασης, συνολικού ύψους χιλίων οχτακοσιών 
ενενήντα (1.951,20) Ευρώ δεν μπορεί σε καμιά περίπτωση 
να υπερβεί το ποσό των εγγεγραμμένων για την αιτία 
αυτή πιστώσεων στον προϋπολογισμό του Παν/μίου 
Μακεδονίας, μη επιτρεπομένης της επιβάρυνσης του 
Προϋπολογισμού Δημοσίων Επενδύσεων. 

Η κατά τα ανωτέρω υπερωριακή εργασία δεν μπορεί 
να υπερβαίνει τις εξήντα (60) ώρες μηνιαίως, ενώ η προ- 
κύπτουσα σχετική δαπάνη δεν δύναται να υπερβαίνει 
κατά μήνα το ένα δωδέκατο (1/12) των εγγεγραμμένων 
για την αιτία αυτή πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 83533/Ε5 (2) 

Καθορισμός του Περιεχομένου Σπουδών Τμημάτων 
του Τ.Ε.Ι. Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (Α' 114) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ. 8 παρ.5 του ν. 1404/1983 (Α' 173) όπως 
συμπληρώθηκε από το άρθρ.1 παρ. 4 του ν. 2621/1998 
(Α' 136). 

γ. Του άρθρ. 25 παρ.1 του ν. 1404/1983 (Α' 173) και 
του άρθρ. 5 παρ.12 του ν. 2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Λογιστικής (αριθμ. πρακτ. 10/11.10.2005). 

β. Αισθητικής και Κοσμητολογίας (αριθμ. πρακτ. 
10/7.11.2005). 

γ. Μαιευτικής (αριθμ. πρακτ. 2/17.2.2006). 

δ. Νοσηλευτικής (αριθμ. πρακτ. 2/21.2.2006). 

ε. Φυσικοθεραπείας (αριθμ. πρακτ. 2/26.2.2004). 

στ. Ηλεκτρονικής (αριθμ. πρακτ. 19/9.11.2005). 

ζ. Οχημάτων (αριθμ. πρακτ. 1/13.3.2002 Γ ενικής Συνέ¬ 
λευσης του Τμήματος). 

η. Τεχνολογίας Αλιείας και Υδατοκαλλιεργειών του 
Παραρτήματος Μουδανιών (αριθμ. πρακτ. 1/24.2.2006). 

5. Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης με τις από 3/16.3.2006 και 
4/20.6.2006 συνεδριάσεις του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι. Θεσσαλονίκης ως εξής: 

1. Τμήμα Λογιστικής 

Το περιεχόμενο σπουδών του Τμήματος καλύπτει 
πλήρως το γνωστικό αντικείμενο της Επιστήμης της 
Λογιστικής καθώς και τις εφαρμογές της στον ιδιωτικό 
και δημόσιο τομέα. 

Το Τμήμα έχει ως αποστολή την ανάπτυξη και τη 
μετάδοση όλων των απαραίτητων θεωρητικών και πρα¬ 
κτικών γνώσεων, δεξιοτήτων και ικανοτήτων που είναι 
απαραίτητες στους σπουδαστές για την επαγγελματική 
και επιστημονική τους σταδιοδρομία και εξέλιξη. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες 
έτσι ώστε να μπορούν να δραστηριοποιηθούν επαγ¬ 
γελματικά σε όλους τους τομείς του γνωστικού αντι¬ 
κειμένου του Τμήματος. 

Τα πρώτα εξάμηνα των σπουδών περιλαμβάνουν θε¬ 
ωρητική διδασκαλία, εργαστηριακά μαθήματα και σε- 
μινάρια-διαλέξεις. 

Το τελευταίο εξάμηνο περιλαμβάνει την εκπόνηση 
της Πτυχιακής Εργασίας και την πραγματοποίηση της 
Πρακτική Ασκηση των σπουδαστών/τριών σε εργασίες 
σχετικές με το αντικείμενο σπουδών τους. 

Η Πτυχιακή Εργασία εξασφαλίζει την εμβάθυνση του 
τελειόφοιτου του Τ μήματος σε ένα θέμα εφαρμοσμένης 
έρευνας ή που έχει άμεση σχέση με την ειδικότητα των 
σπουδών του. 

Η Πρακτική Ασκηση είναι αξιολογούμενη, καθοδηγού¬ 
μενη και πραγματοποιείται σε συνεργαζόμενους με το 
Τμήμα φορείς και επιχειρήσεις. 

2. Τμήμα Αισθητικής και Κοσμητολογίας 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της πρόληψης και αποκατάστα¬ 
σης δερματικών προβλημάτων, που οφείλονται σε εν¬ 
δοκρινολογικά προβλήματα, με τη χρήση ενδεδειγμένων 
κατά περίπτωση μέσων, όπως επίσης την παραγωγή, 
την επεξεργασία, τον ποιοτικό έλεγχο και τη διασφάλι¬ 
ση της ποιότητας των καλλυντικών σκευασμάτων. 


Το πρόγραμμα σπουδών αποσκοπεί στην διδασκαλία 
των επιστημονικών και τεχνολογικών αρχών σε όλους 
τους τομείς του γνωστικού αντικειμένου της Αισθητικής 
και Κοσμητολογίας. 

Με την ολοκλήρωση των σπουδών οι πτυχιούχοι του 
Τμήματος αποκτούν τις απαραίτητες επιστημονικές και 
τεχνολογικές γνώσεις, ικανότητες και δεξιότητες ώστε 
να μπορούν να απασχολούνται σε όλους τους τομείς 
του γνωστικού αντικειμένου του Τ μήματος, να επιλύουν 
και να αντιμετωπίζουν τα συγκεκριμένα προβλήματα 
στα πλαίσια της πρόληψης με την εφαρμογή της Επι¬ 
στήμης της Αισθητικής και Κοσμητολογίας, σε ατομικό 
και ομαδικό επίπεδο. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική και εργαστηριακή διδασκα¬ 
λία, εργαστηριακές ασκήσεις, σεμινάρια και εκπαιδευ¬ 
τικές επισκέψεις σε χώρους παραγωγής προϊόντων 
που έχουν σχέση με την Επιστήμη της Αισθητικής και 
Κοσμητολογίας στο σύνολό της. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας κατά τη διάρκεια του οποίου μπορεί 
να πραγματοποιηθεί και η εξάμηνη Πρακτική Άσκηση 
στο επάγγελμα σε χώρους του δημοσίου και ιδιωτικού 
φορέα. 

Το Τ μήμα έχει δύο τομείς μαθημάτων: 

- Γενικής και ειδικής υποδομής που περιλαμβάνει 
μαθήματα όπως: Φυσιολογία, Ανατομία, Ανόργανη και 
Οργανική Χημεία, Ειδικά θέματα Φυσικής, Κυτταρική και 
Αναπτυξιακή Βιολογία, Βιοχημεία, Νοσολογία, Πρώτες 
βοήθειες, Ξένη Γλώσσα και Ξένη Γλώσσα Ορολογία. 

- Αισθητικής και Κοσμητολογίας που περιλαμβάνει 
μαθήματα όπως: Αισθητική προσώπου, Μορφολογίες και 
Ιδιομορφίες Προσώπου, Χρώμα στο Μακιγιάζ, Αισθητική 
σώματος, Εφαρμογές ΙΑ5ΕΒ. 

Η εκπόνηση Πτυχιακής Εργασίας εξασφαλίζει την εμ¬ 
βάθυνση του τελειόφοιτου σε ένα σοβαρό και επίκαιρο 
θέμα εφαρμοσμένης έρευνας ή σε αντικείμενο που έχει 
άμεση σχέση με την ειδικότητα των σπουδών. 

Η Πρακτική Ασκηση στο επάγγελμα είναι καθοδηγού¬ 
μενη και αξιολογούμενη και έχει ως σκοπό την εμπέ¬ 
δωση των γνώσεων και την απόκτηση εμπειρίας στις 
ανάγκες του επαγγέλματος, καθώς και τη γνωριμία με 
την παραγωγή εργασίας. 

3. Τμήμα Μαιευτικής 

Το περιεχόμενο σπουδών του Τμήματος καλύπτει πλή¬ 
ρως την επιστημονική και τεχνολογική κατάρτιση των 
πτυχιούχων του Τμήματος σε θέματα μαιευτικής, γυναι¬ 
κολογίας, νεογνολογίας, επαγγελματικής δεοντολογίας, 
οικογενειακού προγραμματισμού, γενετήσιας αγωγής, 
έρευνας, πρόληψης και αγωγής υγείας. 

Το Τμήμα έχει ως αποστολή την ανάπτυξη και μετάδο¬ 
ση των γνώσεων στην επιστήμη και την τεχνολογία με 
τη διδασκαλία και την εφαρμοσμένη έρευνα. Επίσης την 
παροχή των απαραίτητων εφοδίων που εξασφαλίζουν 
στους σπουδαστές την άρτια κατάρτισή τους για την 
επιστημονική και επαγγελματική τους σταδιοδρομία. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες ώστε να δρα¬ 
στηριοποιούνται επαγγελματικά σε όλους τους τομείς 
του γνωστικού αντικειμένου του Τμήματος. 

Η φοίτηση περιλαμβάνει θεωρητική διδασκαλία, ερ¬ 
γαστηριακές και κλινικές ασκήσεις, εκπόνηση εργασιών 

με έμφαση στην συνεργασία των σπουδαστών. Ειδική 
βαρύτητα δίδεται στην ανάπτυξη πρωτοβουλιών και της 
ικανότητας επίλυσης προβλημάτων. 

Στα πρώτα εξάμηνα φοίτησης, στα αντικείμενα του 
Τμήματος περιλαμβάνονται μαθήματα υποδομής των 
επιστημών Υγείας και Πρόνοιας. 

Στα μαθήματα γενικής υποδομής περιλαμβάνονται 
η πληροφορική και η πρωτοβάθμια φροντίδα, καθώς 
επίσης και τα γνωστικά αντικείμενα ανθρωπιστικών 
σπουδών όπως ψυχολογία και κοινωνιολογία. 

Ακολουθούν τα μαθήματα ειδικής υποδομής όπως 
αυτά περιγράφονται στο πρόγραμμα σπουδών του 
Τ μήματος. 

Το τελευταίο εξάμηνο σπουδών περιλαμβάνει την 
εκπόνηση της Πτυχιακής Εργασίας και την Πρακτική 
Άσκηση στο επάγγελμα. 

Η Πρακτική Άσκηση γίνεται σε νοσηλευτικά ιδρύματα 
όπου υπάρχουν μαιευτικά, γυναικολογικά και νεογνολο- 
γικά τμήματα, με σκοπό την ανάπτυξη πρωτοβουλιών 
και αυτοπεποίθησης καθώς και την δυνατότητα ανά¬ 
πτυξης ικανοτήτων συνεργασίας μέσα στη θεραπευ¬ 
τική ομάδα όπως και ικανοτήτων άσκησης ελεύθερου 
επαγγέλματος. 

Η εκπόνηση της Πτυχιακής Εργασίας δίνει την δυνα¬ 
τότητα εμβάθυνσης σε αντικείμενο που έχει σχέση με 
την ειδικότητα σπουδών αξιοποιώντας τη βιβλιογραφία 
και την έρευνα. 

4. Τμήμα Νοσηλευτικής 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της Νοσηλευτικής Επιστήμης και 
εκτείνεται από το ιστορικό και θεωρητικό υπόβαθρο 
της Νοσηλευτικής και την εμβάθυνση της σε διάφορους 
τομείς νοσηλείας, μέχρι το χειρισμό των σύγχρονων 
νοσηλευτικών αναγκών. 

Το Τμήμα Νοσηλευτικής έχει ως αποστολή να προάγει 
την ανάπτυξη και τη μετάδοση γνώσεων στην τεχνο¬ 
λογία και την Επιστήμη της Νοσηλευτικής μέσα από 
τη θεωρητική διδασκαλία μαθημάτων, τον προσανα¬ 
τολισμό στην εφαρμοσμένη έρευνα, την εργαστηριακή 
και κλινική άσκηση των σπουδαστών/τριων μέσα στα 
εργαστήρια του Τμήματος, στα Νοσηλευτικά Ιδρύματα 
και σε άλλες Υπηρεσίες Υγείας. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονι¬ 
κές και τεχνολογικές γνώσεις και ικανότητες, ώστε να 
δραστηριοποιούνται ως Νοσηλευτές στους τομείς που 
αναφέρονται στο αντικείμενο σπουδών και σε οποι- 
ουδήποτε άλλους έχουν σχέση με το γνωστικό τους 
αντικείμενο. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις, εκπαιδευτικές επισκέψεις και κλινική άσκηση 
σε νοσοκομειακούς χώρους και άλλες υπηρεσίες υγεί¬ 
ας και πρόνοιας, εκπόνηση εργασιών με έμφαση στη 
μελέτη περιπτώσεων των μαθημάτων ειδικότητας και 
στη συμμετοχική εργασία. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής και Δ.Ο.Ν.Α. 
(Διοίκησης - Οικονομίας - Νομοθεσίας - Ανθρωπιστι¬ 
κών Σπουδών), όπως Βιοχημεία, Βιολογία, Βιοστατιστική, 
Πληροφορική, Δεοντολογία Επαγγέλματος, ψυχολογία. 
Ακολουθούν μαθήματα ειδικής υποδομής όπως Βασικές 


Αρχές Νοσηλευτικής, Εισαγωγή στη Νοσηλευτική, Ανατο¬ 
μία, Φυσιολογία, Παθολογία, Μεθοδολογία'Ερευνας. Στα 
προχωρημένα εξάμηνα σπουδών διδάσκονται μαθήματα 
ειδικότητας όπως Παθολογική Νοσηλευτική, Χειρουργική 
Νοσηλευτική, Κοινωνική Νοσηλευτική, Περιεγχειρητική 
Νοσηλευτική, Νοσηλευτική ΜΕΘ, Αγωγή Υγείας. 

Το τελευταίο εξάμηνο σπουδών περιλαμβάνει την 
Πρακτική Ασκηση στο επάγγελμα και την εκπόνηση 
της Πτυχιακής Εργασίας. Η Πρακτική Ασκηση γίνεται 
σε Νοσοκομείο με σκοπό την απόκτηση κλινικής εμπει¬ 
ρίας και την εμπέδωση των γνώσεων. Η εκπόνηση της 
Πτυχιακής Εργασίας εξασφαλίζει την εμβάθυνση του 
τελειόφοιτου του Τμήματος σε ένα επίκαιρο θέμα εφαρ¬ 
μοσμένης έρευνας ή αντικείμενο που έχει άμεση σχέση 
με την ειδικότητα των σπουδών. 

5. Τμήμα Φυσικοθεραπείας 

Οι σπουδές στο Τμήμα καλύπτουν το γνωστικό αντι¬ 
κείμενο της Επιστήμης της Φυσικοθεραπείας και έχει 
ως σκοπό να καταρτίσει επιστήμονες ικανούς να αξι¬ 
ολογούν στα πλαίσια του πεδίου τους, διαγνωσμένες 
παθολογικές καταστάσεις, να δομούν και να εκτελούν 
εξατομικευμένα προγράμματα φυσικής θεραπείας, για 
να διατηρήσουν, να βελτιώσουν ή να αποκαταστήσουν 
τη φυσική λειτουργία, να ανακουφίσουν τον πόνο και να 
αποτρέψουν (πρόληψη) φυσικές δυσλειτουργίες. 

Το Τμήμα έχει ως αποστολή να προάγει την Επιστήμη 
της Φυσικοθεραπείας με την ανάπτυξη και τη μετά¬ 
δοση της σύγχρονης τεχνολογίας και των συγχρόνων 
μεθόδων θεραπείας και φροντίδας των πασχόντων 
ανθρώπων. Σαν κλινική επιστήμη, με τη διδασκαλία και 
την εφαρμοσμένη έρευνα παρέχει στους σπουδαστές 
τα απαραίτητα εφόδια που θα τους εξασφαλίσουν την 
άρτια κατάρτισή τους για τη μετέπειτα επιστημονική και 
επαγγελματική τους σταδιοδρομία και εξέλιξη. 

Μετά το πέρας των σπουδών τους οι πτυχιούχοι του 
Τμήματος έχουν αποκτήσει όλα τα απαραίτητα εφό¬ 
δια επιστημονικά και τεχνολογικά ώστε να μπορούν να 
απασχοληθούν σε όλους τους τομείς του γνωστικού 
αντικειμένου του Τ μήματος. 

Στο πρόγραμμα σπουδών περιλαμβάνονται: 

- Μαθήματα γενικής υποδομής και Δ.Ο.Ν.Α. (Διοίκησης 
- Οικονομίας - Νομοθεσίας - Ανθρωπιστικών Σπουδών) 
όπως Ορθοπαιδική, Νευροπαθολογία - Νευροφυσιολο- 
γία, Παιδιατρική, Βιομετρία / Βιοπληροφορική, Ψυχολο¬ 
γία, Κοινωνιολογία. 

- Μαθήματα ειδικής υποδομής όπως Ανθρώπινη στά- 
ση-κίνηση, Κινησιολογία, Κινησιοθεραπεία, Ηλεκτρο¬ 
θεραπεία, Τεχνικές Θεραπευτικής Μάλαξης, Βιολογική 
μηχανική, Τεχνικές κινητοποίησης αρθρώσεων-μαλακών 
μορίων, Τεχνικές Νευρομυϊκής επανεκπαίδευσης, Φυσιο¬ 
θεραπευτική αξιολόγηση, Υδροθεραπεία και άλλα. 

- Μαθήματα ειδικότητας όπως Αναπνευστική Φυσικο¬ 
θεραπεία, Φυσικοθεραπεία σε Παθήσεις-Κακώσεις κυ¬ 
κλοφορικού συστήματος, Φυσικοθεραπεία σε Παθήσεις- 
Κακώσεις μυοσκελετικού συστήματος, Φυσικοθεραπεία 
σε Παθήσεις-Κακώσεις Κεντρικού Νευρικού Συστήματος, 
Φυσικοθεραπεία στη Χειρουργική, Φυσικοθεραπεία στη 
Γηριατρική, Ειδική Φυσική Αγωγή. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
Νοσοκομεία, Κέντρα Αποκατάστασης και άλλους συ- 
νεργαζόμενους φορείς, που σχετίζονται με το γνωστικό 
αντικείμενο του Τμήματος έχουν επιλεγεί με απόφαση 
του Τμήματος Φυσικοθεραπείας, επειδή καλύπτουν τις 
προϋποθέσεις που έχουν τεθεί. 

6. Τμήμα Ηλεκτρονικής 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της Ηλεκτρονικής και την εφαρ¬ 
μογή της στους τομείς των βιομηχανικών αυτοματισμών, 
των τηλεπικοινωνιών, της πληροφορικής, των υπολογι¬ 
στικών συστημάτων και των υπηρεσιών. 

Το Τμήμα έχει ως αποστολή την ανάπτυξη και μετάδο¬ 
ση των γνώσεων στην επιστήμη και την τεχνολογία με 
τη διδασκαλία και την εφαρμοσμένη έρευνα. Επίσης την 
παροχή των απαραίτητων εφοδίων που εξασφαλίζουν 
στους σπουδαστές την άρτια κατάρτιση τους για την 
επιστημονική και επαγγελματική τους σταδιοδρομία. 

Με την ολοκλήρωση των σπουδών τους, οι πτυχιού- 
χοι του Τμήματος έχουν αποκτήσει τις εξειδικευμένες 
γνώσεις, ώστε να είναι σε θέση να απασχοληθούν είτε 
αυτοδύναμα είτε σε συνεργασία με άλλους επιστήμο¬ 
νες με τη μελέτη, την έρευνα και την εφαρμογή της 
τεχνολογίας πάνω σε σύγχρονους και ειδικούς τομείς 
της ηλεκτρονικής και ειδικότερα: 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
και φροντιστηριακές ασκήσεις, σεμινάρια, εκπαιδευτι¬ 
κές επισκέψεις, καθώς και την εκπόνηση ατομικών ή 
ομαδικών εργασιών. 

Τα πρώτα εξάμηνα σπουδών περιλαμβάνουν μαθήματα 
υποδομής, όπως Μαθηματικά, Φυσική, θεωρία Κυκλω¬ 
μάτων, Πληροφορική, Γενικά Ηλεκτρονικά. Ακολουθούν 
μαθήματα ειδικής υποδομής-κορμού όπως Τηλεπικοινω¬ 
νίες, Ψηφιακά Ηλεκτρονικά, Μικροϋπολογιστές, Σύστημα 
Αυτόματου Ελέγχου. Στα τελευταία εξάμηνα οι σπουδές 
περιλαμβάνουν μαθήματα ειδικότητας, τα οποία είναι 
ομαδοποιημένα σε θεματικές ενότητες όπως Ηλεκτρο¬ 
νικά Τηλεπικοινωνιών, Ηλεκτρονικά Η/Υ, Βιομηχανικά 
Ηλεκτρονικά και Αυτοματισμοί, που θα προσφέρουν 
στους σπουδαστές την εξειδικευμένη γνώση. 

Το τελευταίο εξάμηνο περιλαμβάνει την επιβλεπόμενη 
Πρακτική Άσκηση στο επάγγελμα και την εκπόνηση της 
Πτυχιακής Εργασίας. 

Η Πρακτική Ασκηση εκπονείται σε επιλεγμένους φο¬ 
ρείς του δημοσίου ή του ιδιωτικού τομέα. Παρέχεται 
η δυνατότητα στους σπουδαστές να εργασθούν σε 
πραγματικό επαγγελματικό περιβάλλον, συμμετέχοντας 
σε ομάδες εργασίας υπό επαγγελματική καθοδήγηση 
στελεχών των φορέων υποδοχής τους, με σκοπό την 
από κοινού με άλλους επαγγελματίες του κλάδου εκ¬ 
πόνηση συγκεκριμένου έργου και την ανάπτυξη των 
ατομικών δεξιοτήτων τους μέσω διαδικασιών συνερ- 
γατικότητας. 

Η Πτυχιακή Εργασία έχει μελετητικό, αναπτυξιακό ή 
εφαρμοσμένο ερευνητικό χαρακτήρα και εκπονείται 
από κάθε σπουδαστή, είτε ατομικά, είτε στα πλαίσια 
ολιγομελούς ομάδας. Παρέχεται η δυνατότητα στους 
σπουδαστές να αποκτήσουν σημαντικές εμπειρίες από 
την ολοκληρωμένη μελέτη σε βάθος ενός θέματος της 
ειδικότητας τους. 


7. Τμήμα Οχημάτων 

Οι σπουδές στο Τμήμα καλύπτουν την ανάπτυξη και 
τις εφαρμογές της Μηχανολογίας, της Ηλεκτρολογίας 
της Ηλεκτρονικής και άλλων συναφών τεχνολογικών 
επιστημών στο εφαρμοσμένο γνωστικό αντικείμενο των 
Οχημάτων Δρόμου. 

Το Τμήμα έχει ως αποστολή την ανάπτυξη και τη 
μετάδοση όλων των απαραίτητων θεωρητικών και πρα¬ 
κτικών γνώσεων, δεξιοτήτων και ικανοτήτων που είναι 
απαραίτητες στους σπουδαστές για την επαγγελματική 
τους σταδιοδρομία και εξέλιξη. 

Με την ολοκλήρωση των σπουδών τους οι πτυχιούχοι 
του Τμήματος αποκτούν εξειδικευμένες γνώσεις ώστε 
να μπορούν να αυτοαπασχολούνται αποτελεσματικά ή 
να προσφέρουν της υπηρεσίες τους σε κρατικούς και 
ιδιωτικούς φορείς. Το γνωστικό υπόβαθρο που απο¬ 
κτούν τους παρέχει τη δυνατότητα να λειτουργούν αυ¬ 
τοδύναμα ή να συμμετέχουν σε ομάδες ανάπτυξης και 
εφαρμογής τεχνολογίας, απασχολούμενοι ως στελέχη 
σε όλο το φάσμα των εργασιών που σχετίζονται με τα 
οχήματα (αυτοκίνητα, μοτοσικλέτες και μοτοποδήλατα) 
στον ιδιωτικό τομέα και στο Δημόσιο τομέα. 

Οι σπουδές στο Τμήμα περιλαμβάνουν θεωρητική δι¬ 
δασκαλία, εργαστηριακές ασκήσεις, φροντιστηριακές 
ασκήσεις, ομαδικές ή ατομικές εργασίες, σεμινάρια και 
εκπόνηση μελετών. Επίσης προβλέπονται εκπαιδευτι¬ 
κές επισκέψεις σε χώρους παραγωγής και επισκευής 
οχημάτων, συγκεκριμένα σε επιχειρήσεις επισκευής και 
συντήρησης διαφόρων μερών επιβατικών και φορτηγών 
οχημάτων, όπως κινητήρες, συστήματα μετάδοσης κί¬ 
νησης, συστήματα κλιματισμού. 

Το τελευταίο εξάμηνο σπουδών περιλαμβάνει την 
Πρακτική Άσκηση στο επάγγελμα και την εκπόνηση 
της Πτυχιακής Εργασίας. 

Η Πρακτική Ασκηση πραγματοποιείται σε χώρους πα¬ 
ραγωγής, εμπορίας και επισκευής οχημάτων, με σκοπό 
την πρακτική εμπέδωση των γνώσεων των προηγού¬ 
μενων εξαμήνων. 

Η Πτυχιακή Εργασία παρέχει τη δυνατότητα στον 
σπουδαστή να αποκτήσει εμπειρία στην εκπόνηση με¬ 
λετών και να εμβαθύνει σε θέματα της ειδικότητας, είτε 
με ερευνητική, είτε με συνθετική εργασία, υποστηριζό- 
μενη κατά περίπτωση από κατάλληλη βιβλιογραφική 
και πειραματική διερεύνηση. 

8. Τμήμα Τεχνολογίας Αλιείας και Υδατοκαλλιεργειών 
του Παραρτήματος Μουδανιών 

Το περιεχόμενο σπουδών του Τμήματος καλύπτει 
το γνωστικό αντικείμενο των βιολογικών, χημικών και 
φυσικών επιστημών στην αλιεία, υδατοκαλλιέργεια και 
τεχνολογία των αλιευμάτων, καθώς και στην αξιολόγη¬ 
ση, αξιοποίηση, παρακολούθηση και έλεγχο του περι¬ 
βάλλοντος των υδάτινων οικοσυστημάτων. 

Το Τμήμα έχει ως αποστολή να προετοιμάσει πτυχιού- 
χους ικανούς να εφαρμόσουν άμεσα τεχνολογία στους 
Τομείς της Αλιείας και των Υδατοκαλλιεργειών με τη 
διδασκαλία και την κατανόηση. 

Οι πτυχιούχοι του Τμήματος με βάση τις εξειδικευμένες 
επιστημονικές και τεχνικές γνώσεις τους ασχολούνται 
είτε αυτοδύναμα είτε σε συνεργασία με άλλους επιστή¬ 
μονες, με τη μελέτη, έρευνα και εφαρμογή της τεχνολο¬ 
γίας πάνω σε σύγχρονους και ειδικούς τομείς της Αλιείας 
και της διαδικασίας παραγωγής αλιευτικών προϊόντων 
γλυκών, υφάλμυρων και θαλασσίων υδάτων. 

Κατά τη διάρκεια των πρώτων εξαμήνων, οι σπουδές 
περιλαμβάνουν θεωρητική και εργαστηριακή διδασκα¬ 
λία, με στόχο την εμπέδωση γνώσεων και τεχνολογικών 
δεξιοτήτων στο παραπάνω γνωστικό αντικείμενο. 

Τα μαθήματα του προγράμματος σπουδών σύμφωνα 
με το γνωστικό τους περιεχόμενο κατατάσσονται σε 
τρεις Τομείς: 1. Τομέας Επιφανειακών Νερών 2. Τομέας 
Αλιείας και Υδατοκαλλιεργειών 3. Τομέας Βιολογικών 
και Αλιευτικών Εφαρμογών. 

Κατά το τελευταίο εξάμηνο, εκπονείται η Πτυχιακή 
Εργασία και πραγματοποιείται η Πρακτική Ασκηση σε 
επαγγελματικούς χώρους για την πρώτη επαφή του 
τεχνολόγου με την αγορά εργασίας. 

Η Πτυχιακή Εργασία στοχεύει στην εξοικείωση του 
σπουδαστή με το σχεδίασμά, υλοποίηση, συγγραφή και 
παρουσίαση ενός πρωτότυπου θέματος της ειδικότητας 
του. Επίσης, ο σπουδαστής εξοικειώνεται με την αναζή¬ 
τηση, επιλογή και χρήση επιστημονικών και ερευνητικών 
πηγών πληροφορίας. 

Η Πρακτική Άσκηση έχει σκοπό την απόκτηση πραγ¬ 
ματικής εμπειρίας σε χώρους εργασίας πρωτογενούς, 
δευτερογενούς και τριτογενούς τομέα. Η επιλογή του 
εργασιακού χώρου αποσκοπεί στη δυνατότητα μεγι¬ 
στοποίησης και εμπέδωσης των αποκτημένων γνώσεων 
του σπουδαστή προκειμένου αυτός να αναπτύξει τις 
ικανότητες του σε αναζήτηση λύσεων, ανάληψη πρω¬ 
τοβουλιών και συλλογική εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. Υ4α/112525 (3) 

Τροποποιήσεις των Οργανισμών Νοσοκομείων της 
Υγειονομικής Περιφέρειας Κρήτης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (Α' 37). 

β) Της παρ. 1 του άρθρου 25 του ν. 1397/1983 «Εθνικό 
Σύστημα Υγείας» (Α' 143). 

γ) Των παρ. 4 και 5 του άρθρου 34 του ν. 2519/1997 
«Ανάπτυξη και εκσυγχρονισμός του Ε.Σ.Υ., οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις» (Α' 165). 

δ) Του ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις» (Α' 81). 

ε) Του άρθρου 5 του ν. 2716/1999 «Ανάπτυξη και εκ¬ 
συγχρονισμός των Υπηρεσιών Ψυχικής Υγείας και άλλες 
διατάξεις» (Α' 96). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 
κε με το άρθρο πρώτο του π.δ. 63/2005 (Α' 98) και το 


γεγονός ότι από τις διατάξεις της παρούσας απόφα¬ 
σης δεν θα προκληθεί δαπάνη σε βάρος του κρατικού 
προϋπολογισμού. 

ζ) Του π.δ. 87/1986 «Ενιαίο Πλαίσιο Οργάνωσης των 
Νοσοκομείων» (Α' 32). 

2. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (Β' 527), όπως 
τροποποιήθηκε με την υπ’ αριθμ. 17398/05/13.9.2005 (1284 
Β') όμοια απόφαση. 

3. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432) όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

4. Την υπ’ αριθμ. Υ5α/οικ. 82813/2005 απόφαση του 
Υπουργού Υγείας και Κοινωνικής Αλληλεγγύης «Συ¬ 
μπλήρωση του σχεδίου ανάπτυξης δομών και υποδομών 
του Τομέα Ψυχικής Υγείας στο πλαίσιο του Ε.Π. «Υγεία 
- Πρόνοια» του Γ' Κοινοτικού Πλαισίου Στήριξης». 

5. Τις υπ’ αριθμ. Υ5β/οικ. 974/29.3.2001 «Δεκαετές 
πρόγραμμα ανάπτυξης μονάδων και δράσεων ψυχι¬ 
κής υγείας», Υ5α,β/Γ.Π. 18127/2001 «Εγκριση από άπο¬ 
ψη σκοπιμότητας της ανάπτυξης δομών και υποδομών 
του Τομέα Ψυχικής Υγείας κατά τη διετία 2002-2003 
στο πλαίσιο του Ε.Π. «Υγεία - Πρόνοια» του Γ' Κοινο¬ 
τικού Πλαισίου Στήριξης» και Υ5α,β/Γ.Π. 14906/6.2.2004 
«Συμπλήρωση - Τροποποίηση του σχεδίου ανάπτυξης 
δομών και υποδομών του Τομέα Ψυχικής Υγείας στο 
πλαίσιο του Ε.Π. «Υγεία - Πρόνοια» του Γ' Κοινοτικού 
Πλαισίου Στήριξης» αποφάσεις του Υπουργού Υγείας 
και Κοιν. Αλληλεγγύης. 

6. Την από 2.6.2005 απόφαση της Τ.Ε.Ψ.Υ.Ν.Λασηθίου. 

7. Την υπ’ αριθμ. 8 απόφαση της 203 Ολομ./29.6.20Θ6 
του Κεντρικού Συμβουλίου Ψυχικής Υγείας. 

8. Τις υπ’ αριθμ. 153,154/7.9.2005 αποφάσεις του Διοι¬ 
κητικού Συμβουλίου της ΔΥΠΕ Κρήτης. 

9. Το γεγονός ότι από τις τροποποιήσεις των παρα¬ 
κάτω Οργανισμών των Νοσοκομείων καθίσταται δυ¬ 
νατή η ορθολογική ανάπτυξη τους και η ευρυθμότερη 
και αποτελεσματικότερη λειτουργία τους ενόψει της 
ψυχιατρικής μεταρρύθμισης που επιτελείται με τον με¬ 
τασχηματισμό του Θεραπευτηρίου Ψυχικών Παθήσεων 
Χανιών, αποφασίζουμε: 

Α. Η υπ’ αριθμ. Α3β/οικ. 14137/8.8.1986 απόφαση «Ανα¬ 
μόρφωση του Οργανισμού του Γενικού Νοσοκομείου 
Αγίου Νικολάου Κρήτης» (ΦΕΚ 21/Β/1987), όπως έχει τρο¬ 
ποποιηθεί και ισχύει, τροποποιείται και συμπληρώνεται 
όπως παρακάτω: 

Στο άρθρο 7 «Διάρθρωση Ιατρικής Υπηρεσίας», εντάσ¬ 
σεται ένας (1) Τομέας Ψυχικής Υγείας με δύναμη δέκα 
(10) κλινών στα πλαίσια του οποίου θα ενταχθεί ένα (1) 
Ψυχιατρικό Τμήμα. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Στο άρθρο 11 «Στελέχωση Ιατρικής Υπηρεσίας» στην 
παράγραφο (γ) προστίθεται κλάδος ΠΕ Ψυχολογίας με 
τρεις (3) θέσεις. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο άρθρο 12 «Στελέχωση Νοσηλευτικής Υπηρεσίας» 
α) Στον κλάδο ΠΕ Νοσηλευτικής προστίθενται δύο 
(2) θέσεις, 

β) Στον κλάδο ΤΕ Νοσηλευτικής προστίθενται οκτώ (8) 
θέσεις και στον κλάδο ΤΕ Επισκεπτών - τριών Υγείας 
προστίθενται τέσσερις (4) θέσεις, 
γ) Στον κλάδο ΔΕ Νοσηλευτικής προστίθενται δέκα 
εννέα (19) θέσεις και 

δ) Στον κλάδο ΥΕ Βοηθητικού Υγειονομικού Προσω¬ 
πικού προστίθενται επτά (7) θέσεις. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Στο άρθρο 13 «Στελέχωση Διοικητικής Υπηρεσίας» 
α) Στον κλάδο ΤΕ Κοινωνικής Εργασίας προστίθενται 
τρεις (3) θέσεις, στον κλάδο ΤΕ Διοίκησης Νοσοκομείων 
προστίθενται δύο (2) θέσεις, στον κλάδο ΤΕ Φυσικο¬ 
θεραπείας προστίθεται μία (1) θέση, ενώ προστίθεται 
κλάδος ΤΕ Εργοθεραπείας με δύο (2) θέσεις. 

β) Στον κλάδο ΔΕ Διοικητικών Γραμματέων (Διοικη¬ 
τικός - Λογιστικός) προστίθεται μία (1) θέση και στον 
κλάδο ΔΕ Τεχνικός προστίθενται δύο (2) θέσεις 
Κατά τα λοιπά το τροποποιούμενο και συμπληρώμενο 
άρθρο παραμένει ως έχει. 

Συνιστώνται οι παρακάτω θέσεις κλάδου γιατρών 
ΕΣΥΚΑ του Υπουργείου Υγείας και Κοιν. Αλληλεγγύης 
και προστίθενται στον Οργανισμό Γεν. Νοσοκομείου 
Αγ. Νικολάου Κρήτης: 


ΕΙΔΙΚΟΤΗΤΑ ΒΑΘΜΟΣ 

Ψυχιατρικής Δ/ντής 

Ψυχιατρικής Επιμ. Α' 

Ψυχιατρικής Επιμ. Β' 

Παιδοψυχιατρικής Επιμ. Β' 
ΣΥΝΟΛΟ 


ΑΡΙΘΜΟΣ ΣΥΝΟΛΟ 
1 1 

1 1 

3 3 

2 2 

7 


Β. Η υπ’ αριθμ. Υ4α/7042/2006 απόφαση «Οργανισμός 
του Γενικού Νοσοκομείου - Κέντρου Υγείας Σητείας» 
(ΦΕΚ 973/Β/24.7.2006), τροποποιείται και συμπληρώνεται 
όπως παρακάτω: 

Στο άρθρο 6 «Διάρθρωση Ιατρικής Υπηρεσίας», εντάσ¬ 
σεται μία Διατομεακή Μονάδα Ψυχικής Υγείας «Νοσο¬ 
κομείο Ημέρας». 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Στο άρθρο 14 «Θέσεις Προσωπικού», 

α) Στο εδάφιο (α) της παραγράφου (2) «Θέσεις Ιατρικής 
Υπηρεσία», στην ειδικότητα της Ψυχιατρικής προστίθε¬ 
ται μία (1) θέση, βαθμού Επιμελητή Α', ενώ στο εδάφιο 
(γ) της παραγράφου (2) στην κατηγορία ΠΕ προστίθεται 
κλάδος ΠΕ Ψυχολογίας με μία (1) θέση. 

β) Στην παράγραφο (3) «Θέσεις Νοσηλευτικής Υπη¬ 
ρεσία» στον κλάδο ΤΕ Νοσηλευτικής προστίθενται δύο 
(2) θέσεις. 

γ) Στην παράγραφο (4) «Θέσεις Διοικητικής Υπηρεσία» 
στον κλάδο ΤΕ Κοινωνικής Εργασίας προστίθενται δύο 
(2) θέσεις, στον κλάδο ΤΕ Διοίκησης Μονάδων Υγείας 
και Πρόνοιας προστίθεται μία (1) θέση, ενώ προστίθεται 
κλάδος ΤΕ Εργοθεραπείας με μία (1) θέση. 

Στον κλάδο ΥΕ Προσωπικό Εστίασης προστίθεται μία 
(1) θέση και στον κλάδο ΥΕ Επιμελητών προστίθεται 
μία (1) θέση. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Γ. Η υπ’ αριθμ. Α3β/οικ. 14146 απόφαση «Αναμόρφωση 
του Οργανισμού του θεραπευτηρίου Ψυχικών Παθήσε¬ 


ων Χανίων» (ΦΕΚ 700/Β/1986) όπως τροποποιήθηκε και 
συμπληρώθηκε μεταγενέστερα και ισχύει, τροποποιείται 
και συμπληρώνεται όπως παρακάτω: 

Στο άρθρο 11 «Στελέχωση Ιατρικής Υπηρεσίας» στην 
παράγραφο (δ) στον κλάδο ΔΕ Βοηθών Φαρμακείου 
καταργούνται δύο (2) θέσεις. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Στο άρθρο 12 «Στελέχωση Νοσηλευτικής Υπηρεσίας» 
στον κλάδο ΥΕ Βοηθητικό Υγειονομικό Προσωπικό κα- 
ταργούνται ενενήντα οκτώ (98) θέσεις. 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Στο άρθρο 13 «Στελέχωση Διοικητικής Υπηρεσίας» 

α) Στον κλάδο ΠΕ Διοικητικός Λογιστικός καταργού- 
νται δύο (2) θέσεις. 

β) Στον κλάδο ΤΕ Λογιστικής καταργείται μία (1) θέση, 
στον κλάδο ΤΕ Διοίκησης Νοσοκομείων καταργείται μία 
(1) θέση, στον κλάδο ΤΕ Βιβλιοθηκονομίας καταργείται 
μία (1) θέση με ταυτόχρονη κατάργηση του κλάδου, 
στον κλάδο ΤΕ Τεχνολογικών Εφαρμογών καταργούνται 
τρεις (3) θέσεις. 

γ) Στον κλάδο ΔΕ Προσωπικό Ασφαλείας καταργού- 
νται έξι (6) θέσεις, στον κλάδο ΔΕ Τεχνικός καταργού- 
νται επτά (7) θέσεις. 

δ) Στον κλάδο ΥΕ Βοηθητικό Προσωπικό καταργούνται 
πέντε (5) θέσεις, στον κλάδο ΥΕ Προσωπικό Εστίασης 
καταργούνται έντεκα (11) θέσεις, στον κλάδο ΥΕ Προσω¬ 
πικό Καθαριότητας καταργούνται έξι (6) θέσεις. 

Κατά το λοιπά το τροποποιούμενο και συμπληρώμενο 
άρθρο παραμένει ως έχει. 

- Καταργούνται οι παρακάτω θέσεις κλάδου γιατρών 
ΕΣΥΚΑ, που έχουν συσταθεί κατά βαθμό και ειδικότητα 
στο Θεραπευτήριο Ψυχικών Παθήσεων Χανίων ως εξής: 
ΕΙΔΙΚΟΤΗΤΑ ΒΑΘΜΟΣ ΑΡΙΘΜΟΣ ΑΠΟΦΑΣΗ ΣΥΣΤΑΣΗΣ 
Παθολογίας Επιμ. Α' 1 Α3β/3999/87 (ΦΕΚ 296/ 

Β/87) 

Νευρολογίας Επιμ. Α' 1 Α3β/9705 (ΦΕΚ 424/Β/86) 

Νευρολογίας Επιμ. Β' 1 Α3β/9705 (ΦΕΚ 424/Β/86) 


Δ. Συνιστώνται στο Κέντρο Ψυχικής Υγείας Αγ. Νι¬ 
κολάου Κρήτης οι παρακάτω θέσεις κατά κατηγορία, 
κλάδο και ειδικότητα, καθώς και θέσεις κλάδου γιατρών 


ΕΣΥΚΑ: 

ΚΑΤΗΓΟΡΙΑ 

ΚΛΑΔΟΣ 

ΑΡΙΘΜΟΣ 

ΠΕ 

ΨΥΧΟΛΟΓΙΑΣ 

3 

ΠΕ 

ΝΟΣΗΛΕΥΤΙΚΗΣ 

1 

ΠΕ 

ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 

ΤΕ 

ΚΟΙΝΩΝΙΚΗΣ ΕΡΓΑΣΙΑΣ 

3 

ΤΕ 

ΕΡΓΟΘΕΡΑΠΕΙΑΣ 

1 

ΤΕ 

ΕΠΙΣΚΕΠΤΩΝ ΤΡΙΩΝ ΥΓΕΙΑΣ 

3 

ΤΕ 

ΛΟΓΟΘΕΡΑΠΕΙΑΣ 

1 

ΤΕ 

ΝΟΣΗΛΕΥΤΙΚΗΣ 

4 

ΤΕ 

ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 

ΔΕ 

ΝΟΣΗΛΕΥΤΙΚΗΣ 

10 

ΔΕ 

ΔΙΟΙΚΗΤΙΚΩΝ ΓΡΑΜΜΑΤΕΩΝ 

1 

ΔΕ 

ΤΕΧΝΙΚΟΣ 

1 

ΥΕ 

ΠΡΟΣΩΠ. ΕΣΤΙΑΣΗΣ 

3 

ΥΕ 

ΕΠΙΜΕΛΗΤΩΝ 

1 

ΕΙΔΙΚΟΤΗΤΑ 

ΒΑΘΜΟΣ ΑΡΙΘΜΟΣ 

ΨΥΧΙΑΤΡΙΚΗΣ Δ/ΝΤΗΣ 1 

ΨΥΧΙΑΤΡΙΚΗΣ ΕΠΙΜ. Α' 1 

ΨΥΧΙΑΤΡΙΚΗΣ ΕΠΙΜ. Β' 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθμ. Υ4α/125718/05 (4) 

Τροποποίηση του Οργανισμού του Γενικού Νοσοκο¬ 
μείου Αθηνών ΛΑΪΚΟ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (ΦΕΚ Α737). 

β) Της παρ. 1 του άρθρου 25 του ν. 1397/1983 «Εθνικό 
Σύστημα Υγείας» (ΦΕΚ Α' 143). 

γ) Της παρ. 4 και 5 του άρθρου 34 του ν. 2519/1997 
«Ανάπτυξη και εκσυγχρονισμός του Εθνικού Συστήμα¬ 
τος Υγείας, οργάνωση των υγειονομικών υπηρεσιών, 
ρυθμίσεις για το φάρμακο και άλλες διατάξεις» (ΦΕΚ 
Α' 165). 

δ) Του άρθρου 14 του ν. 3204/2003 «Τροποποίηση και 
συμπλήρωση της νομοθεσίας για το Εθνικό Σύστημα 
Υγείας και ρυθμίσεις άλλων θεμάτων αρμοδιότητας του 
Υπουργείου Υγείας και Πρόνοιας» (ΦΕΚ Α'/296). 

ε) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/Α'). 

στ) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α/1986). 

ζ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής θα προκληθεί επιπλέον δαπάνη ποσού 
31.000 ευρώ σε βάρος του κρατικού προϋπολογισμού και 
θα αντιμετωπισθεί από τις πιστώσεις του Υπουργείου 
Υγείας και Κοιν. Αλληλεγγύης. 

2. Την υπ’ αριθμ. ΔΙΔΚ/Φ.1/2/6139 (ΦΕΚ 527/Β'/24.3.2004) 
απόφαση ανάθεσης αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης, 
όπως τροποποιήθηκε με την υπ’ αριθμ. 17398/05/13.9.2005 
(ΦΕΚ 1284 Β') όμοια απόφαση. 

3. Την υπ’ αριθμ. 37930/ΔΙΟΕ1264/14.10.2005, απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/Β/2005), όπως τροπο¬ 
ποιήθηκε με την υπ’ αριθμ. 5733/ΔΙΟΕ 179/13.2.2006 (204 
Β') όμοια απόφαση. 

4. Την υπ’ αριθμ. 10/11.11.2005 απόφαση του Δ.Σ. της Α' 
ΔΥΠΕ Αττικής, αποφασίζουμε: 

Η υπ’ αριθμ. Α3β/οικ. 431/1987 (ΦΕΚ 75/Β'/1987) απόφα¬ 
ση «Αναμόρφωση του Οργανισμού του Γ ενικού Λαϊκού 


Νοσοκομείου Αθηνών», όπως έχει τροποποιηθεί και 
ισχύει, τροποποιείται όπως παρακάτω: 

ΑΡΘΡΟ 1 

Στο άρθρο 12 «Στελέχωση Νοσηλευτικής Υπηρεσίας» 
1) στον κλάδο ΤΕ Νοσηλευτικής προστίθενται πενήντα 
(50) θέσεις, 2) στον κλάδο ΤΕ Μαιευτικής καταργού- 
νται δέκα (10) θέσεις, 3) στον κλάδο ΔΕ Νοσηλευτικής 
προστίθενται είκοσι πέντε (25) θέσεις και το εν λόγω 
άρθρο αναδιατυπώνεται ως ακολούθως: 

«ΑΡΘΡΟ 12 

ΣΤΕΛΕΧΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 

Α' ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Είκοσι έξι (26) θέσεις. 

Β' ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Τριακόσιες πενήντα τρεις (353) θέσεις. 

Κλάδος ΤΕ Επισκεπτών -τριών 
Έντεκα (11) θέσεις. 

Κλάδος ΤΕ Μαιευτικής 
Τέσσερις (4) θέσεις. 

Γ' ΚΑΤΗΓΟΡΙΑ ΔΕ 
Κλάδος ΔΕ Νοσηλευτικής 
Διακόσιες δεκαεπτά (217) θέσεις. 

Κλάδος ΔΕ Πρακτικών Νοσοκόμων (Προσωρινός) 
Δέκα τρεις (13) θέσεις. 

Δ' ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Εκατόν είκοσι πέντε (125) θέσεις. 

Ο κλάδος αυτός περιλαμβάνει τις ειδικότητες: Νο¬ 
σοκόμων, Βοηθών Θαλάμων, Μεταφορέων Ασθενών, 
Σαβανωτών, Αποτεφρωτών. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Οι έξι (6) θέσεις του κλάδου αυτού, πληρούνται μετά 
την κατάργηση των αντίστοιχων θέσεων του προσω¬ 
ρινού κλάδου ΔΕ Πρακτικών Νοσοκόμων.» 

ΑΡΘΡΟ 2 

Στο άρθρο 13 «Στελέχωση Διοικητικής Υπηρεσίας», 
επέρχονται οι ακόλουθες τροποποιήσεις: 

1) στον κλάδο ΤΕ Φυσικοθεραπευτών προστίθενται 
πέντε (5) θέσεις, 2) στον κλάδο ΤΕ Βιβλιοθηκονομίας 
προστίθεται μία (1) θέση, 3) στον κλάδο ΔΕ Τεχνικός 
καταργούνται δέκα εννέα (19), 4) στον κλάδο ΥΕ Προ¬ 
σωπικό Καθαριότητας καταργούνται σαράντα τέσσε¬ 
ρις (44) θέσεις, 5) στον κλάδο ΥΕ Προσωπικό εστίασης 
καταργούνται είκοσι (20) θέσεις και το συγκεκριμένο 
άρθρο αναδιατυπώνεται ως ακολούθως: 

«ΑΡΘΡΟ 13 

ΣΤΕΛΕΧΩΣΗ ΔΙΟΙΚΗΤΙΚΗΣ ΥΠΗΡΕΣΙΑΣ 
Η Διοικητική Υπηρεσία στελεχώνεται από προσωπι¬ 
κό των παρακάτω κατηγοριών και κλάδων, σε καθένα 
από τους οποίους συνιστώνται οι αντίστοιχες θέσεις 
ορίζονται ως εξής: 

Α' ΚΑΤΗΓΟΡΙΑ ΠΕ 

Κλάδος ΠΕ Διοικητικός - Λογιστικός 
Δεκαέξι (16) θέσεις. 

Κλάδος ΠΕ Πληροφορικής 
Δύο (2) θέσεις. 

Κλάδος ΠΕ Στατιστικής 
Μία (1) θέση. 

Κλάδος ΠΕ Μηχανικών 
Πέντε (5) θέσεις. 

Ο κλάδος αυτός περιλαμβάνει τις ειδικότητες: Μηχα¬ 
νολόγων - Ηλεκτρολόγων, Μηχανολόγων - Μηχανικών, 
Ηλεκτρονικών - Μηχανικών, Πολιτικών - Μηχανικών, 
Αρχιτεκτόνων - Μηχανικών. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΠΕ Διαιτολογίας 
Τέσσερις (4) θέσεις. 

Β' ΚΑΤΗΓΟΡΙΑ ΤΕ 

Κλάδος ΤΕ Διοίκησης Νοσοκομείων 
Δέκα (10) θέσεις. 

Κλάδος ΤΕ Λογιστικής 
Οκτώ (8) θέσεις. 

Κλάδος ΤΕ Φυσικοθεραπείας 
Δεκαπέντε (15) θέσεις. 

Κλάδος ΤΕ Κοινωνικής Εργασίας 
Εννέα (9) θέσεις. 

Κλάδος ΤΕ Βιβλιοθηκονομίας 
Δύο (2) θέσεις. 

Κλάδος ΤΕ Τεχνολόγων Τροφίμων 
Μία (1) θέση. 

Κλάδος ΤΕ Ιατρικών Εργαστηρίων 
Εκατόν δύο (102) θέσεις. 

Κλάδος ΤΕ Ραδιολογίας Ακτινολογίας 
Σαράντα (40) θέσεις. 

Κλάδος ΤΕ Μηχανικών 
Οκτώ (8) θέσεις. 

Ο κλάδος αυτός περιλαμβάνει τις ειδικότητες: Ηλε¬ 
κτρονικών - Τεχνικών, Υπομηχανικών, Σχεδιαστών, Ηλε¬ 
κτρολογίας, Μηχανολογίας και άλλες συναφείς ειδικό¬ 
τητες. Η κατανομή των θέσεων στις ειδικότητες γίνεται 
κάθε φορά με την απόφαση προκήρυξης αυτών. 
Κλάδος ΤΕ Πληροφορικής 
Πέντε (5) θέσεις. 

Κλάδος ΤΕ Μαγείρων 
Δύο (2) θέσεις. 

Γ' ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός 
Εκατόν μία (101) θέσεις. 

Ο κλάδος αυτός περιλαμβάνει τις ειδικότητες: Διοι¬ 
κητικού - Λογιστικού, Αποθηκαρίων, Εισπρακτόρων. Η 
κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 

Δεκατρείς (13) θέσεις. 

Κλάδος ΔΕ Χειριστών Ιατρικών Συσκευών 
Πέντε (5) θέσεις. 

Κλάδος ΔΕ Μαγείρων 
Επτά (7) θέσεις. 

Κλάδος ΔΕ Δακτυλογράφων 
Τέσσερις (4) θέσεις. 

Κλάδος ΔΕ Τηλεφωνητών 
Οκτώ (8) θέσεις. 

Κλάδος ΔΕ Προσωπικού Ασφαλείας 
Δέκα (10) θέσεις. 


Κλάδος ΔΕ Πληροφορικής 
Τρεις (3) θέσεις. 

Κλάδος ΔΕ Γραμματέων Νοσηλευτικών Τμημάτων 
Δεκαεννέα (19) θέσεις. 

Κλάδος ΔΕ Τεχνικός 
Εξήντα μία (61) θέσεις. 

Ο κλάδος αυτός περιλαμβάνει τις ειδικότητες: Μηχανο¬ 
τεχνιτών, Ηλεκτροτεχνιτών, Ηλεκτρονικών Τεχνιτών, Θερ¬ 
μαστών, Εργοδηγών, Σχεδιαστών, Κοπτριών - Ραπτριών - 
Γαζωτριών, Υδραυλικών - Θερμοϋδραυλικών, Σιδηρουργών 
- Οξυγονοκολλητών - Αλουμινοκατασκευαστών, Οικοδομι- 
κών-Κτιστών - Αμμοκονιαστών, Ξυλουργών-Επιπλοποιών, 
Ψυκτικών, Κουρέων, Κλιβανιστών - Απολυμαντών - Απο- 
στειρωτών, Συντηρητών και άλλων συναφών ειδικοτήτων. 
Η κατανομή των θέσεων στις παραπάνω ειδικότητες γίνε¬ 
ται κάθε φορά με την απόφαση προκήρυξης αυτών. 
Κλάδος ΔΕ Ιερέων 
Μία (1) θέση. 

Δ' ΚΑΤΗΓΟΡΙΑ ΥΕ 

Κλάδος ΥΕ Βοηθητικού Προσωπικού 
Τριάντα (30) θέσεις. Ο κλάδος αυτός περιλαμβάνει τις 
ειδικότητες: Κλητήρων, Θυρωρών, Συνοδών Ανελκυστή¬ 
ρων, Ταξινόμων Ιματισμού, Βοηθών Αποθηκαρίων. Η κα¬ 
τανομή των θέσεων στις παραπάνω ειδικότητες γίνεται 
κάθε φορά με την απόφαση προκήρυξης αυτών. 
Κλάδος ΥΕ Προσωπικού Εστίασης 
Πενήντα επτά (57) θέσεις. 

Ο κλάδος αυτός περιλαμβάνει τις ειδικότητες: Βοηθών 
Μαγείρων, Τραπεζοκόμων, Λαντζέρηδων. Η κατανομή 
των θέσεων στις παραπάνω ειδικότητες γίνεται κάθε 
φορά με την απόφαση προκήρυξης αυτών. 

Κλάδος ΥΕ Προσωπικό Καθαριότητας 
Σαράντα επτά (47) θέσεις. 

Ο κλάδος αυτός περιλαμβάνει τις ειδικότητες: Καθα- 
ριστών-τριών, Πλυντών-τριών, Πρεσσαδόρων - Σιδερω- 
τών-τριών, Επιμέλειας κήπων. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Εργατών 
Δεκαπέντε (15) θέσεις. 

Κλάδος ΥΕ Φυλάκων - Νυκτοφυλάκων 
Τρεις (3) θέσεις. 

Κλάδος ΥΕ Τηλεφωνητών (προσωρινός) 

Μία (1) θέση. 

Κλάδος ΥΕ Οδηγών (Προσωρινός) 

Τρεις (3) θέσεις. 

Ε' ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Δύο (2) θέσεις Δικηγόρων.» 

ΑΡΘΡΟ 3 

Συστήνονται στον κλάδο γιατρών ΕΣΥΚΑ του Υπουρ¬ 
γείου Υγείας και Κοιν. Αλληλεγγύης τρεις (3) θέσεις, 
ειδικότητας Αναισθησιολογίας και βαθμού Επιμελητή Β' 
που προστίθενται στον Οργανισμό του Γ.Ν. Α. ΛΑΪΚΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

ΟΙ ΥΠΟΥΡΓΟΙ 

